119. ΝΟΜΟΘΕΤ. ΔΙΑΤΑΓΜΑ υπ’ αριθ. 132 της 15/20 Σεπτ. 1973 (ΦΕΚ Α΄ 220) Περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας. ΄Αρθρ.1.-1.Αι εκ του Δημοσίου Ταμείου καταβαλλόμεναι πάσης φύσεως συντάξεις και βοηθήματα εις τους περί ων το Ν.Δ. 1317/1972 «περί αυξήσεως των συντάξεων του Δημοσίου, των μη καθοριζομένων επί τη βάσει μισθού ενεργείας» συνταξιούχους του Δημοσίου αυξάνονται από 1ης Αυγ. 1973, κατά τα ακόλουθα ποσοστά, επί του ποσού της συντάξεως ή βοηθήματος του διαμορφωθέντος δια των μέχρι της ισχύος του παρόντος χορηγηθεισών αυξήσεων: α)Κατά 15% αι συντάξεις και τα βοηθήματα τα μη υπερβαίνοντα το ποσόν των δραχμών 4.475 μηνιαίως. β)Κατά 12% αι συντάξεις και τα βοηθήματα από του ποσού των δραχ. 4.476 έως 5.880 μηνιαίως. γ)Κατά 10% αι συντάξεις και τα βοηθήματα από του ποσού των δραχ. 5.881 και άνω. 2.Τα πάσης φύσεως προσωπικά και αμεταβίβαστα επιδόματα ανικανότητος και αι προσαυξήσεις αυτών, περιλαμβανομένων και των εν άρθρ. 54 του Α.Ν. 1854/1951 επιδομάτων, αυξάνονται κατά ποσοστόν 12% επί του ποσού αυτών του διαμορφωθέντος δια των μέχρι και του Ν.Δ. 1317/1972 χορηγηθεισών αυξήσεων. 3.Αι κατά τας διατάξεις του Ν.Δ. 1342/1973 «περί συνταξιοδοτήσεως του μεταφερομένου εις τον Ο.Σ.Ε. προσωπικού των Σ.Ε.Κ.» καταβαλλόμεναι συντάξεις αυξάνονται κατά ποσοστόν ως ακολούθως: α)Κατά 15% αι συντάξεις αι κανονιζόμεναι βάσει μισθού βαθμού αντιστοίχου μέχρι του 6ου της κλίμακος της διοικητικής ιεραρχίας. β)Κατά 12% αι συντάξεις αι κανονιζόμεναι βάσει μισθού προσεγγίζοντος εις τον μισθόν βαθμού 5ου ή 4ου της κλίμακος της Διοικητικής ιεραρχίας. γ)Κατά 10% αι συντάξεις αι κανονιζόμεναι βάσει μισθού προσεγγίζοντος εις τον 3ον βαθμόν και άνω της κλίμακος της διοικητικής ιεραρχίας. Μέχρις οριστικού καθορισμού των συντάξεων, περί ων η παρούσα παράγραφος, καταβάλλεται αύξησις 15% εις τους λαμβάνοντας μηνιαίαν σύνταξιν μέχρι δραχ. 5.000, 12% εις τους λαμβάνοντας σύνταξιν από δραχ. 5.001 μέχρις 7.000 δραχ. και 10% εις τους λαμβάνοντας μηνιαίαν σύνταξιν από 7.001 δραχ. και άνω. Τυχόν καταβληθέν επί πλέον ποσόν μέχρι του οριστικού καθορισμού της αυξήσεως δεν αναζητείται εφ’ όσον ανέρχεται μέχρι του ποσού των δραχ. 5.000. Τα πέραν του ποσού τούτου επιστρέφονται εις το Δημόσιον Ταμείον δια παρακρατήσεως του 1/10 εκ της μηνιαίας συντάξεως. (Αντί για τη σελ. 90,57) Σελ. 90,57(α) Τεύχος 739-Σελ. 127 Πολιτικές και Στρατιωτικές Συντάξεις 29.Β.α.116-119 4.Αι ήδη καταβαλλόμεναι συντάξεις των υπαλλήλων της Βουλής αυξάνονται από 1ης Αυγ. 1973 κατά ποσοστά αντίστοιχα των αυξήσεων των συντάξεων των πολιτικών συνταξιούχων του Δημοσίου. ΄Αρθρ.2.-Το δια του Ν.Δ. 1371/1973 «περί καθορισμού κατωτάτου μηνιαίου ποσού των υπό του Δημοσίου καταβαλλομένων συντάξεων ή βοηθημάτων» καθορισθέν κατώτατον μηνιαίον ποσόν συντάξεως ή βοηθήματος, συνυπολογιζομένου και του τυχόν καταβαλλομένου επιδόματος ανικανότητος, ορίζεται από 1ης Αυγ. 1973 εις δραχ. 865. ΄Αρθρ.3.-Δι’ αποφάσεων του Υπουργού Οικονομικών καθορίζεται ο τρόπος αναγνωρίσεως και πληρωμής του νέου ποσού της συντάξεως ή βοηθήματος ή επιδόματος των ήδη συνταξιούχων εκ της εφαρμογής του παρόντος και του Ν.Δ. υπ’ αριθ. 126/1973 «περί αυξήσεως του μισθού των δημοσίων υπαλλήλων πολιτικών και στρατιωτικών και των υπαλλήλων των Νομικών Προσώπων Δημοσίου Δικαίου». ΄Αρθρ.4.-Αι διατάξεις του παρόντος Ν.Δ/τος ισχύουσι και προκειμένου περί συντάξεων μη καταβαλλομένων εκ του Δημοσίου Ταμείου, αλλά διεπομένων υπό των αυτών διατάξεων, είτε κατά παραπομπήν προς τα ισχύοντα επί συντάξεων του Δημοσίου, είτε δι’ ιδίων νομοθετημάτων επαναλαμβανόντων τας σχετικάς διατάξεις. ΄Αρθρ.5.-Τα εκ της εφαρμογής του παρόντος Ν.Δ/τος προκύπτοντα ποσά συντάξεως στρογγυλοποιούνται εις την επομένην της μονάδος πεντάδα. ΄Αρθρ.6.-Η ισχύς του παρόντος άρχεται από 1ης Αυγ. 1973. 